Lesing+er...

=Lesing er…=

Vi er omgitt av et mangfold av tekster, og digitale tekster spiller en stadig større rolle i et moderne samfunn. Det er nødvendig å kunne lese med forståelse, refleksjon og evne til å vurdere for å kunne fullføre et utdanningsløp med godt resultat, delta i arbeidslivet og samfunnslivet forøvrig.

Kunnskapsløftet sier at leseopplæringen i skolen skal foregå i alle fag på de ulike trinn, og alle lærere er leselærere i sine fag. Skolen skal utdanne funksjonelle lesere som henter fram bakgrunnskunnskap, leser oppmerksomt og knytter ny innsikt og forståelse til det de vet fra før. Til det behøves nyttige lese-og læringsstrategier som støtter elevenes læring.

Lesing er…er en wiki som gir mulighet til å ivareta flere sider ved en leseopplæring der målet er å skape funksjonelle lesere som har glede og nytte av tekster.

Kilde: Lesing er. Lesesenteret UiS/Utdanningsdirekoratet 2008